Infoboks

Pokalkampen mellem HIK og Silkeborg skal spilles helt om, meddeler Fodboldens Disciplinærinstans efter en protest fra HIK.

Silkeborg slog for en lille uge siden HIK ud af pokalen efter 2-2 og en efterfølgende straffesparkskonkurrence.

Den blev imidlertid fejlagtigt gennemført efter den såkaldte ABBA-model, hvilket er i mod turneringens regler.

Det fik HIK til at nedlægge protest, og dommen er blevet en helt ny omkamp.

- Fodboldens Disciplinærinstans finder, at straffesparkskonkurrencen ikke er blevet afviklet i overensstemmelse med propositionerne for DBU’s Landspokalturnering og fodboldloven, idet straffesparkene skiftevis skal udføres af en spiller fra hver hold.

- Fodboldens Disciplinærinstans vurderer, at den forkert afviklede straffesparkskonkurrence har haft direkte indflydelse på kampens resultat, lyder det i kendelsen ifølge dbu.dk.

Silkeborg har syv dage til eventuel at indbringe dommen for Fodboldens Appelinstans.